Võistkondlikust pokkeriturniirist, mille osalustasu oli 500 eurot, võttis osa 19 meeskonda, kes olid formeeritud erinevate pokkeriklubide baasil. Kõige tõsisemalt võttis meeskondlikku turniiri tiitlikaitsja All-Linna pokkeriklubi, kes koostas oma mängijatest lausa viis meeskonda. Põnevaim osalejate tiim oli seevastu PokerStarsi sporditähtede  meeskond, kuhu kuulusid vutiässad Joel Lindpere ja Aivar Anniste, kergejõustiklane Kaire Leibak, võrkpallur Rivo Vesik ning showmehest ettevõtja Mart Mardisalu.